# עדכונים בנוגע לתכניות הפיצויים של ועידת התביעות בשנת 2017

ועידת התביעות מנהלת ללא הרף משא ומתן להשגת פיצויים נוספים לניצולי שואה. אנו מאמינים כי כל ניצול זכאי לפיצוי - במקרים מסוימים מדובר בתשלום חד-פעמי ובמקרים אחרים מדובר בקצבה.

כתוצאה מן המגעים האחרונים עם ממשלת גרמניה מפעילה ועידת התביעות תכנית קצבאות עבור ניצולי יאסי לפי קריטריונים הדומים לקרן סעיף 2. בנוסף חלו שתי הקלות בקריטריונים, העשויות להשפיע עליך:

1. ניצולים אשר שהו ביאסי לפחות **שלושה חודשים** בין 6 באוגוסט 1941 ל-23 באוגוסט 1944 עשויים להיות זכאים לקצבה מוועידת התביעות. לצורך הזכאות על הניצולים לעמוד בקריטריונים של קרן סעיף 2 המתייחסים להכנסה ולנכסים; והם אינם רשאים לקבל קבצה בגין הרדיפה שחוו ממקור גרמני, כגון קצבה מגרמניה עפ"י חוק הפיצויים הפדרלי, או קצבה כלשהי ממשרד האוצר הישראלי.
2. ניצולים אשר חיו במסתור ללא גישה לעולם החיצון, או חיו תחת זהות בדויה, במשך **ארבעה** חודשים לפחות עשויים להיות זכאים לקצבה, בכפוף לקריטריונים אחרים לזכאות של קרן סעיף 2/קרן מרכז ומזרח אירופה(כגון אי-קבלת קצבה אחרת בגין רדיפות הנאצים או הקריטריון של הכנסה/נכסים).
3. ניצולים אשר קיבלו כבר תשלום חד-פעמי ממקור גרמני בשנות ה-50 או ה-60 עשויים להיות זכאים לתשלום חד-פעמי נוסף, אם סכום התשלום המקורי היה נמוך מסכום התשלום הנוכחי של קרן הסיוע (2,256 יורו) ואם הם עומדים בקריטריונים נוספים לזכאות של קרן הסיוע.

על מנת להעריך את זכאותך הפוטנציאלית עבור כל אחת מקרנות אלה, אנא פנה/י אלינו בטלפון
03-5194400.

לאחר שנקבל את הפנייה שלך נוכל לבדוק האם הגשת כבר בקשה בעבר. אם הוגשה בקשה בעבר, ניצור עמך קשר רק אם נזדקק למידע נוסף. אם אין ברשותנו רישום של בקשה עבורך, אנו נשלח אליך טופס בקשה, אותו תתבקש/י להגיש. אם תמצא/י זכאי/ת, תזכה/י לתשלום רטרואקטיבי החל מן המועד המאוחר שבין 1 ביולי 2017 או מועד הגשת הבקשה על ידך, כך שהנך מתבקש/ת להגיש את הבקשה מוקדם ככל האפשר. כתמיד, הגשת בקשות לתכניות ועידת התביעות **אינן כרוכות בתשלום עמלה**.

למידע נוסף נא פנה/י לוועידת התביעות בטלפון להלן:

|  |  |  |
| --- | --- | --- |
| **03-5194400**  |  |  |
|  |  |  |